Illum il-Kunsill adotta sett ta' konklużjonijiet dwar il- li sar fl- implimentazzjoni Istrateġija tal-UE għall-Foresti u dwar qafas strateġiku ġdid għall-foresti. Il-konklużjonijiet isegwu l-pubblikazzjoni ta' rapport tal-Kummissjoni f'Diċembru 2018, li eżamina r-rwol li qdiet l-istrateġija fl-ewwel ħames snin tagħha. Fil-konklużjonijiet tiegħu, il-Kunsill jilqa' l-progress li sar fl-implimentazzjoni tal-Istrateġija tal-UE għall-Foresti, li kkontribwiet għall-promozzjoni tal-iżvilupp sostenibbli permezz ta' ġestjoni sostenibbli tal-foresti tejbet il-kooperazzjoni bejn l-Istati Membri, il-Kummissjoni u partijiet ikkonċernati oħra rilevanti dwar il-politiki tal-UE dwar il-foresti. Il-konklużjonijiet imbagħad jistipulaw il- prijoritajiet li għandhom jiġu segwiti fis- sentejn li ġejjin sabiex jintlaħqu l-objettivi tal-istrateġija, bħat-titjib ulterjuri tal-koordinazzjoni, il-komunikazzjoni u l-kondiviżjoni tal-aħjar prattiki. Fl-aħħar nett, il-Kunsill jistieden lill-Kummissjoni biex tippreżenta komunikazzjoni ambizzjuża dwar it- tisħiħ tal-azzjoni tal-UE kontra d-deforestazzjoni u biex tiżviluppa strateġija ġdida tal-UE għall-foresti lil hinn mill-2020 Il-konklużjonijiet tal-Kunsill ser jiġu ppreżentati fil-konferenza: " Il-Foresti Tagħna, il-Ġejjieni Tagħna ", li ser issir fi Brussell fil-25 u s-26 ta' April 2019. Informazzjoni Ġenerali L-Istrateġija tal-UE għall-Foresti kienet stabbilita fl-2013 biex tikkoordina r-rispons tal-Unjoni Ewropea għall-isfidi li għandhom quddiemhom il-foresti u s-settur tal-foresti tal-UE. L-istrateġija tidentifika l-prinċipji ewlenin meħtieġa għat-tisħiħ ta' ġestjoni sostenibbli tal-foresti u għat-titjib fil-kompetittività u l-ħolqien tal-impjiegi, partikolarment fiż-żoni rurali, filwaqt li tiżgura l-ħarsien tal-foresti u t-twettiq tas-servizzi tal-ekosistema. F'Diċembru 2018, il-Kummissjoni ħarġet rieżami ta' nofs it-terminu tal-istrateġija fejn ikkonkludiet li kienet qed tilħaq l-għanijiet tagħha li tħeġġeġ il-ġestjoni sostenibbli tal-foresti kemm fl-UE kif ukoll globalment. Konklużjonijiet tal-Kunsill dwar il-progress fl-implimentazzjoni tal-Istrateġija tal-UE għall-Foresti u dwar qafas strateġiku ġdid għall-foresti Din ir-riżorsa bħalissa hi disponibbli biss bil-lingwa jew il-lingwi li ġejjin: Progress fl-implimentazzjoni tal-Istrateġija tal-UE għall-Foresti "Strateġija ġdida tal-UE għall-Foresti: għall-foresti u għas-settur tal-foresti" Ara l-paġna tal-laqgħa